钦定古今图书集成/方舆汇编/边裔典/第110卷 > 《图书编》 > 洮河
## 钦定古今图书集成/方舆汇编/边裔典/第110卷 > 《图书编》 > 洮河

谨按洮州镇，《皇兰》峙其南，黄河经其北，有长城之险。
河州镇东绕洮河，西峙积石，南盘雪岭，北距黄河。此
皆天造地设以屏翰全陜者也。昔尝陷于吐蕃，今皆
归我版图，设官分职，镇以重兵。但其地窃近蕃虏，人
性劲悍，好习弓马，以畋猎为生。兹虽设宪臣于岷州，
屯戍卒于重镇，恐承平日久，人心懈弛。况迩者俺酋
礼佛建寺，盘据河外，往来张掖、酒泉，威劫属蕃，睥睨
茶马官。是地者其预防之策，可容已乎？可容已乎？其
洮州镇属卫、一关、五寨、二堡、二十四马步官军士兵
共六千九百七十五员，马三千七百一十六匹，各处民运粮、民屯粮共三万九千八百六石，草八千七百
五十九束，布八千四百匹，绵花三千三百斤

河州镇属卫一，所一，关二十四，堡三，马步官军并召
募壮丁共一万一千五百九名，马二千三百六十四
匹。各处民运粮并本处民屯粮共四万八千五百五
十石，草六万一千九百六十束，屯草折粮一千六百
七十七石，本色盐粮三千三百六十石，折色盐银二
千一十二两五钱。